ખોરાક અને ઔષધ નિયમન તંત્ર વ્યારા દ્વારા જિલ્લામાં અવરનવર જિલ્લામાં ચેકિંગ કરતું રહે છે. જે અંતર્ગત વાલોડ ગામમાં આવેલ અમરસેવા મેડિકલ સ્ટોર વાલોડ મેડિકલ પર ગત તારીખ 07/09/2018ના રોજ ડ્રગ ઇન્સ્પેક્ટર ભૂમિબેન પટેલ તપાસમાં આવ્યા હતા, ત્યારે વાલોડના અમર સેવા મેડિકલ એન્ડ જનરલ સ્ટોરમાં એક ડમી ગ્રાહક દવા લેવા મોકલ્યો હતો. જે ડમી ગ્રાહક દવા લઇ આવ્યો હતો આ મેડિકલ પર અધિકૃત ફાર્માસિસ્ટની ગેરહાજરીમાં અન્ય વ્યક્તિ દવાનું વેચાણ કરતો ઝડપાઇ જતા ડ્રગ ઇન્સ્પેકટર દ્વારા અમરસેવા મેડિકલ સામે કાયદેસરની કાર્યવાહી કરી હતી, વાલોડ ખાતે ફાર્માસિસ્ટની ગેરહાજરીમાં દવાનું વેચાણ કરતા તપાસ માં બહાર આવતા ડ્રગ ઈન્સ્પેક્ટર દ્વારા તેની નોંધ કરી મેડિકલ સંચાલક નોટિસ આપવાની તજવીજ હાથ ધરી હતી.